- Hindi News
- National
- सीवरेज समस्या का नहीं हुआ समाधान तो मुर्गा बन निगम मुख्यालय में जताया विरोध
सीवरेज समस्या का नहीं हुआ समाधान तो मुर्गा बन निगम मुख्यालय में जताया विरोध
फरीदाबाद | पर्वतीयाकॉलोनी में कई जगह सीवर ओवरफ्लो की समस्या से परेशान लोग सोमवार को नगर निगम कमिश्नर सोनल गोयल के कार्यालय के आगे मुर्गा बन अनोखे अंदाज में प्रदर्शन किया। इन्हें मुर्गा बन देख निगम मुख्यालय में हलचल मच गई। इसकी सूचना मिलते ही एक्सईएन विजय ढाका तुरंत मौके पर पहुंच गए। उन्होंने इन्हें तुरंत समस्या के समाधान का आश्वासन दिया। इसके बाद पऱ्दर्शनकारी अपने घर वापस चले गए। लेकिन जाते समय इन्होंने चेतावनी दी यदि समस्या का समाधान नहीं हुआ तो इसी तरह अनोखे अंदाज में फिर प्रदर्शन करेंगे।
क्याहैं शहर के हालात
पर्वतीयाकॉलोनी निवासी रामसिंह यादव के अनुसार वार्ड नंबर-5 की गलियों में कई माह से सीवर ओवरफ्लो हैं। अब सीवरेज का पानी घरों में घुसने लगा है। इससे लोग शौच नहीं जा पा रहे हैं। इस बारे में कई बार निगम अफसरों से शिकायत की लेकिन कर्मचारी खानापूिर्त कर वापस लौट जाते हैं। पर्वतीया कॉलोनी के नेतराम सरिया वाला रोड, कुमाऊं भातृ मंडल, गली नंबर-22, संजय कॉलोनी, बोझा वाली गली, उर्मिला रावत वाली गली, गली नंबर-227, प्रेम डेयरी वाली गली, पर्वतीया कॉलोनी डिस्पोजल से सोहना रेड पीर बाबा को जाने वाली सड़कों पर सीवर का पानी भरा हुआ है। इन इलाकों में सीवरेज ओवरफ्लो होने का सबसे बड़ा कारण सीवर लाइन काफी छोटी होना है। जबकि इन इलाकों मंे लगातार जनसंख्या बढ़ रही है, लेकिन सीवर लाइन की क्षमता काफी कम है। इस कारण आए दिन सीवर ओवरफ्लो होती रहती हैं। इसके अलावा समय-समय पर कर्मचारी मेनहोल की सफाई भी नहीं करते।
हमलंदन नहीं बना सकते
रामसिंहयादव ने कहा जब हम अधिकािरयों को फोन पर सीवरेज की समस्या बताते हैं तो वे कहते हैं कि तुम्हारी कॉलोनी को हम लंदन नहीं बना सकते।
हमें और भी बहुत काम हैं। यादव का आरोप है कि जेई सहित अन्य अधिकारी सीधे मुंह बात नहीं करते। इसके अलावा वे अनेक बार मुख्यालय आए हैं लेकिन एक बार भी कमिश्नर सीट पर नहीं मिलीं। निचले लेवल के अधिकारी सुनते नहीं। इसलिए सोमवार को मुर्गा बनकर विरोध किया।
एक्सपर्ट व्यू
^शहरको डेवलप करने के लिए सीवरेज लाइनों का दुरूस्त होना जरूरी है। नगर निगम में वर्षों पहले जमीन के नीचे डली लाइनों की सफाई नहीं हुई है। कई जगह लाइनें एक-दूसरे से ठीक प्रकार से कनेक्ट नहीं हैं। इस कारण सीवरेज की लाइनें ओवरफ्लो हो जाती हैं। कई बार डिस्पोजल भी पानी से भर जाते हैं। इस समस्या का हल केवल लाइनों को दुरूस्त करने के बाद ही होगा। -टीडीजटवानी, रिटायर्ड ज्वाइंट कमिश्नर, नगर निगम।
^हमारीकोशिश होती है कि सीवरेज का पानी ओवरफ्लो हो लेकिन आबादी लगातार बढ़ रही है। कर्मचारियों की पर्याप्त संख्या नहीं है। इसके बावजूद समस्याओं का समाधान तुरंत कराने की कोशिश होती है। पर्वतीया कॉलोनी में मंगलवार को मशीन भेजकर समस्या का समाधान करा दिया जाएगा। -अनिलमेहता, एसई, नगर निगम।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva kas_Deva hin_Deva hin_Deva